U-Connie Ferguson

**U-Constance Connie Ferguson** (Masilo; wabelethwa mhla amalanga ali-10 kuMgwengweni 1970).    mlingisi weSewula Afrika we-Motswana, umenzi wamafilimu, umkhiqizi kanye nosomabhizinisi. Waziwa khulu ngendima yakhe engu-Karabo Moroka kwenye yemidlalo eyaduma khulu eSewula Afrika, *i-Generations*.   Wadlala emdlalweni lo kusukela ekuthomeni kwawo ngo-1993 bekwaba kulapho aphuma khona ngo-2010. Ngo-2014, waphinda wadlala indima yakhe emdlalweni ngemva kokungabi khona iminyaka emine.U-Ferguson bekasekhava yemagazini *ye-Forbes Woman Africa* ngo-2018. 

## Ibizelo

### ''Umdlalo we-Generations (1993–2010; 2014–2016; 2023)''
Ngomnyaka ka-1993, wathoma ukudlala indima ekulu ka-Karabo Moroka, umka- Tau Mogale nodadewabo ka-Archie Moroka, kumdlalo odumileko weSewula Afrika, *i-Generations.*   Wadlala no- Menzi Ngubane, u-Slindile Nodangala no- Sophie Ndaba. Ngomnyaka ka-2010, ngemva kokudlala indima ephambili ka-Karabo Moroka iminyaka eli-16, u-Connie wamemezela ukutjhiya kwakhe i-Generations "ukuyokwenza eminye yemisebenzi".  U-Ferguson watjhiya i-Generations ngobuhle njengombana abuyela emdlalweni lo ngemva kweminyaka emine, ngo-2014, ukusiza ukuthoma kabutjha *i-Generations: The Legacy*.  Watjhiya umdlalo lo godu ngomnyaka ka-2016.  Kwathi ngomnyaka ka-2023, u-Ferguson wabuyela emdlalweni, kanye no-Rapulana Seiphemo ukuyokudlala iindima zabo ezidumileko njengo-Karabo Moroka no-Tau Mogale. 

### ''I-The Wild (2010–2013)''
Ngemva kokusuka kwakhe ku *-Generations* ngo-2010, waragela phambili nokudlala indima ephambili ye- M-Net telenovela *The Wild,*  eyadutjulwa eplasini lenyamazana elingakajayeleki eSewula Afrika. Wadlala ndawonye nomyeni wakhe wamambala, u-Shona Ferguson, bekwaba kulapho ikhanselwa khona ngoRhoboyi ngo-2013.  

### Amafilimu we-Ferguson (2010-nje)
U-Connie nomyeni wakhe, u-Shona, bathoma ikhamphani kamabonakude i-Ferguson Films ngo-2010.  Umkhiqizo wabo wokuthoma, *i-Rockville*, wathunyelwa yi-M-Net ngemva kweminyaka emithathu. Eminye imikhiqizo yemidlalo yabo ifaka hlangana, The *Gift, The Throne,* *The Queen*  kanye *ne-The imposter.*  Iinthandani zivame ukuvela emidlalweni yazo; ngokwesibonelo, u-Connie wadlala indima ka-Harriet Khoza ku *-The Queen.* 

*Umdlalo i -The Queen* yaphakanyiswa emikhakheni eminengi e- South African Film and Television Awards ngomnyaka ka-2018. 

Uvela emdlalweni we-Netflix obizwa nge "Kings of Jo'burg" owangena emlandweni wesibili ngoTjhirhweni 2023.  Abalingisi abanye babo bekungu -Cindy Mahlangu, u-Buhle Samuels, u-Zolisa Xaluva kanye nomlingisi we-Nigeria u-Enyinna Nwigwe. 

### AmaBhizinisi
U-Ferguson wathoma ibhizinisi lokuthengisa izinto zokuhlamba elibizwa nge-True Self ngo-2008, kanye nesizeso somzimba ngo-2014. 

## Ipilo yomuntu mathupha
U-Ferguson watjhada nomlingisi omunye u-Neo Matsunyane ngo-1992. NgoNobayeni 1993, babusiswa ngendodakazi. Bahlukana ngo-1998, ngemva kweminyaka emihlanu batjhadile. 

NgoJulayi 2001 e-Matseliso Secondary, u-Ferguson wahlangana nomlingisi u- Shona Ferguson.  NgoNovemba 2001, ngemva kweminyaka emithathu ahlukene no-Matsunyane, batjhada. NgoMgwengweni 2002, iinthandani zamukela indodakazi.  Ngemva kweminyaka engaba ma-20 yomtjhado, u-Shona Ferguson wahlongakala ntambama mhla amalanga am-30 kuNtaka 2021 ngebanga lemiraro ehlobene ne -COVID-19. 

### Imithombolwazi.